open-index/open-wikipedia-markdown huggingface dataset:
Σήραγγα Κλεισούρας

Η **Σήραγγα Κλεισούρας** είναι μία οδική σήραγγα διπλής κατεύθυνσης που κατασκευάζεται στην Επαρχιακή Οδό Αμυνταίου - Καστοριάς με ορίζοντα ολοκλήρωσης το 2025. Η σήραγγα θα έχει μήκος 1.365 μέτρα με μία λωρίδα ανα κατεύθυνση πλάτους 3,75 μέτρων και θα παρακάμπτει την δύσκολη ανάβαση και κατάβαση του περάσματος της Κλεισούρας. Η σήραγγα εκτιμάται πως θα μειώσει σημαντικά τον χρόνο μετακίνησης μεταξύ Καστοριάς και Πτολεμαΐδας (αλλά και Φλώρινας) και θα συμβάλλει θετικά στην οικονομία της ευρύτερης περιοχής. 

## Ιστορικό
Η σήραγγα Κλεισούρας έχει αποτελέσει αίτημα της τοπικής κοινωνίας της Δυτικής Μακεδονίας ήδη από την δεκαετία του 1990. Η πρώτη προμελέτη του έργου πραγματοποιήθηκε την δεκαετία του 1990 με πρωτοβουλία του βουλευτή Καστοριάς και υπουργού παρά των πρωθυπουργό Κώστα Σημαιοφορίδη ωστόσο το έργο δεν κατάφερε να προχωρήσει τότε. Το 2008 χάρη στην συμβολή του νομάρχη Καστοριάς Κώστα Λιάντση, του αντινομάρχη Δημήτρη Σαββόπουλου και του Περιφερειάρχη Δυτικής Μακεδονίας Ανδρέα Λεούδη ξαναξεκίνησαν οι διαδικασίες σύνταξης μελέτης που ολοκληρώθηκαν το 2012. Ωστόσο το έργο δεν κατάφερε να ενταχθεί στο ΕΣΠΑ και έτσι πάλι πάγωσε. Το 2019 με πρωτοβουλία του Δημήτρη Σαββόπουλου το έργο παρουσιάστηκε στο Περιφερειακό Συμβούλιο για ένταξη στο Επιχειρησιακό Πρόγραμμα της Περιφέρειας και τελικά κατάφερε να εγκριθεί.

Το 2020 το έργο πήρε χρηματοδότηση και ξεκίνησαν οι αναγκαστικές απαλλοτριώσεις, με την Εγνατία Οδό να αναλαμβάνει την διαδικασία δημοπράτησης και επίβλεψης της κατασκευής του έργου. Τον Απρίλιο του 2022 το έργο δημοπρατήθηκε, χωρίς ωστόσο να είναι σίγουρο πως θα τελειώσει επιτυχώς λόγω της υπέρμετρης αύξησης στα κόστη κατασκευής.

Τελικά υπογράφτηκε η σύμβαση για την κατασκευή της σήραγγας στις 21 Οκτωβρίου 2022 με ανάδοχο τον ΑΚΤΩΡ. Η κατασκευή της σήραγγας έχει προϋπολογισμό 71 εκατομμύρια ευρώ και χρηματοδοτείται απο το Πρόγραμμα Δημοσίων Επενδύσεων. Πέρα απο την κατασκευή της σήραγγας η σύμβαση περιλαμβάνει και την κατασκευή προσβάσεων απο τις δύο πλευρές της μήκους 9 περίπου χιλιομέτρων όπως και την κατασκευή τεσσάρων ισόπεδων κόμβων, μίας γέφυρας, τεσσάρων κάτω διαβάσεων και δύο κτιρίων στα μέτωπα της. Ο ορίζοντας ολοκλήρωσης είναι το 2025.

## Παραπομπές


Κατηγορία:Σήραγγες στην Ελλάδα
Παγκόσμια Ημέρα Βιοποικιλότητας

Η **Παγκόσμια Ημέρα Βιοποικιλότητας** εορτάζεται κάθε χρόνο στις 22 Μαΐου. Καθιερώθηκε το 1993 από τα Ηνωμένα Έθνη για την καλύτερη κατανόηση και ευαισθητοποίηση σε θέματα βιοποικιλότητας. Η ποικιλία των ζωικών και φυτικών ειδών είναι ουσιαστικής σημασίας για την ανθρώπινη ύπαρξη και διαδραματίζει σημαντικό ρόλο για τη βιώσιμη ανάπτυξη και την εξάλειψη της φτώχειας.

Σύμφωνα με εκθέσεις του ΟΗΕ, το 12% του συνόλου των πτηνών του πλανήτη και το 10% των φυτών και των ζώων της Γης απειλούνται με εξαφάνιση, εξαιτίας των ανθρώπινων δραστηριοτήτων και της υποβάθμισης των βιοτόπων. Ο επιστήμονες προειδοποιούν ότι έως το 2050 θα έχει εξαφανιστεί το ένα τρίτο της πανίδας από τη Γη, εξαιτίας των κλιματικών αλλαγών.

Κατηγορία:Παγκόσμιες ημέρες
Χόλγκερ Νόρμαν-Χάνσεν

Ο **Χόλγκερ Νόρμαν-Χάνσεν** (**', γενν. [[2 Ιανουαρίου]] [[1899]] - [[26 Μαρτίου]] [[1984]], [[Μάλτα]]) ήταν [[Δανοί|Δανός]] [[Σκάκι|σκακιστής]].

== Βιογραφικά Στοιχεία ==

=== Αποτελέσματα Σκακιστικών Τουρνουά ===

==== Αποτελέσματα Σκακιστικών Ολυμπιάδων ====
Ο Χ. Νόρμαν-Χάνσεν είχε εκπροσωπήσει τη [[Δανία]] σε αρκετές [[Σκακιστική Ολυμπιάδα|σκακιστικές Ολυμπιάδες]]. Τα αποτελέσματά του φαίνονται αναλυτικότερα στον παρακάτω πίνακα:

Ο Χ. Νόρμαν-Χάνσεν απέσπασε πλήθος βραβείων από τις συμμετοχές του στις παραπάνω διοργανώσεις. <u>Πιο συγκεκριμένα:</u>

*  ''1927:'' Κατέλαβε την **πρώτη θέση** για την ατομική του επίδοση στην 1η [[σκακιστική Ολυμπιάδα]].
*  ''1927:'' Κατέλαβε τη **δεύτερη θέση**, καθώς η χώρα που εκπροσωπούσε, η [[Δανία]], κατέλαβε τη δεύτερη θέση, συνολικά, στην 1η [[σκακιστική Ολυμπιάδα]].

==== Αποτελέσματα Σκακιστικών Πρωταθλημάτων Δανίας ====
Ο Χ. Νόρμαν-Χάνσεν συμμετείχε επανειλημμένα στο [[Σκακιστικό Πρωτάθλημα Δανίας]]. Παρακάτω φαίνονται τα καλύτερα αποτελέσματά του:

*  ''1936:'' Ισοβάθμισε στην **πρώτη θέση**, μετά από το κύριο τουρνουά, αλλά έχασε στα πλέι-οφ από τον [[Έρικ Άντερσεν]].
*  ''1939:'' Κατόρθωσε να γίνει **πρωταθλητής Δανίας'''.

## Παραπομπές


Κατηγορία:Δανοί σκακιστές
Τραγονίκη Περσίδος

Η **Τραγονίκη** ήταν μια αρχαία πόλη της Περσίδος.

Οι συγγραφείς που την αναφέρουν ήταν οι Κλαύδιος Πτολεμαίος  και Αμμιανός Μαρκελλίνος Η πόλη βρισκόταν στην νότια Περσίδα, νοτίως της Μεθώνης και βορείως της Αντιόχειας, μεταξύ των ποταμών Ρογομάνιου και Οροάτιδος. Εκ του ονόματος συμπεραίνεται ότι μάλλον υπήρξε ελληνιστική πόλη, αν και δεν υπάρχουν άλλα στοιχεία για αυτήν.  

Ως προς την τοποθεσία μάλλον βρισκόταν στο σημερινό νότιο Ιράν στην επαρχία Φαρς.

## Παραπομπές

 
Κατηγορία:Αρχαίες πόλεις της Περσίας
Χάραξ (Μηδία)

Η **Χάραξ** ήταν μια αρχαία πόλη της Μηδίας.

Η πόλη αναφερόταν από τον Αλεξανδρινό γεωγράφο Πτολεμαίο, μεταξύ των πόλεων της Κυρουπόλεως και του Κάνδυος, στα παράλια της Κασπίας θάλασσας. Βρισκόταν στην γη του λαού των Καδουσίων (προς το σημερινό Αζερμπαϊτζάν). Εκ του ονόματος πιθανόν να υπήρξε ελληνιστική αποικία, όπως και η ομώνυμη πόλη στην Παρθία. 

Πολύ πιθανόν -όπως και ο παρθικός Χάραξ- η μηδική αυτή παράλια πόλη να ιδρύθηκε από τον **[[Σέλευκος Α΄ Νικάτωρ|Σέλευκο]]** που έδειξε ενδιαφέρον για τα παράλια της Κασπίας θάλασσας, είτε από τον στρατηγό του **[[Πατροκλής ο Μακεδόνας|Πατροκλή]]** που έκανε εκτεταμένες έρευνες στην θάλασσα αυτή, μετονομάζοντάς την σε *Σελεύκου* ή *Αντιόχου θάλασσα*.

Πολύ πιθανόν να βρισκόταν στην επαρχία Gilan του βορειοδυτικού Ιράν. 

## Παραπομπές

 
Κατηγορία:Αρχαίες πόλεις της Μηδίας
Κατηγορία:Αρχαίες πόλεις της Περσίας
Ντέιβιντ Ιγκνάσιους

Ο **Ντέιβιντ Ιγκνάσιους** ( [ορθότερη απόδοση του επωνύμου στα ελληνικά: *Ιγκνέισιους*]· γενν. 26 Μαΐου 1950),  είναι Αμερικανός δημοσιογράφος και μυθιστοριογράφος. Είναι εξωτερικός συνεργάτης και αρθρογράφος της *[[The Washington Post|Washington Post]]* . Έχει γράψει έντεκα μυθιστορήματα, συμπεριλαμβανομένου *του Body of Lies*, τα οποία ο σκηνοθέτης Ρίντλεϊ Σκοτ προσάρμοσε σε ταινία . Είναι πρώην επίκουρος λέκτορας στη Σχολή Διακυβέρνησης Κένεντι στο Πανεπιστήμιο του Χάρβαρντ και επί του παρόντος Ανώτερος Συνεργάτης του Προγράμματος Διπλωματίας του Μέλλοντος. Έχει λάβει πολλές τιμητικές διακρίσεις, όπως το Legion of Honor από τη Γαλλική Δημοκρατία, το Urbino World Press Award από την Ιταλία και ένα βραβείο ζωής από τη Διεθνή Επιτροπή για την Ξένη Δημοσιογραφία.

## Βιογραφία
### Νεότητα και εκπαίδευση
Ο Ιγκνάσιους γεννήθηκε στο Κέιμπριτζ της Μασαχουσέτης.  Οι γονείς του είναι η Nancy Sharpless (το γένος Weiser) και o Πωλ Ρόμπερτ Ιγκνάσιους, πρώην Γραμματέας του Πολεμικού Ναυτικού (1967–69), πρόεδρος της *Washington Post* και πρώην πρόεδρος της Ένωσης Αερομεταφορών .   Είναι αρμενικής καταγωγής από την πλευρά του πατέρα του, με προγόνους από το Χαρπούτ, στο Ελαζίγ της Τουρκίας .   η μητέρα του, απόγονος του πουριτανού υπουργού Cotton Mather, είναι γερμανικής και αγγλικής καταγωγής. 

Ο Ιγκνάσιους μεγάλωσε στην Ουάσινγκτον, όπου παρακολούθησε το σχολείο St. Albans . Στη συνέχεια φοίτησε στο Κολλέγιο του Χάρβαρντ, όπου σπούδασε πολιτική θεωρία και *[[Μεγάλη τιμή|αποφοίτησε με έπαινο]]* το 1973. Έλαβε υποτροφία Frank Knox από το Πανεπιστήμιο του Χάρβαρντ και σπούδασε στο King's College του Cambridge, όπου έλαβε δίπλωμα στα οικονομικά . 

### Καριέρα

#### Δημοσιογραφία
Μετά την ολοκλήρωση της εκπαίδευσής του, ο Ιγκνάσιους ήταν συντάκτης στο περιοδικό*Washington Monthly* πριν μετακομίσει στη ''Wall Street Journal'', όπου πέρασε δέκα χρόνια ως ρεπόρτερ. Στην εφημερίδα, κάλυψε για πρώτη φορά τη βιομηχανία χάλυβα στο Πίτσμπουργκ. Στη συνέχεια μετακόμισε στην Ουάσιγκτον, όπου κάλυψε το Υπουργείο Δικαιοσύνης, τη CIA και τη Γερουσία. Ο Ιγκνάσιους ήταν ανταποκριτής της *Wall Street Journal* στη Μέση Ανατολή από το 1980 έως το 1983, κατά το οποίο κάλυπτε τους πολέμους στο Λίβανο και το Ιράκ. Επέστρεψε στην Ουάσιγκτον το 1984 και έγινε επικεφαλής διπλωματικός ανταποκριτής. Το 1985 έλαβε το βραβείο Edward Weintal για διπλωματικό ρεπορτάζ.

## Παραπομπές


Κατηγορία:Αμερικανοί δημοσιογράφοι
Όνειρό Μου

Το "**Όνειρό Μου**" είναι τραγούδι, ερμηνευμένο από την Ελληνίδα τραγουδίστρια Γιάννα Τερζή. Το τραγούδι κυκλοφόρησε σαν ψηφιακή λήψη στις 15 Φεβρουαρίου 2018 από την Panik Records. Γράφτηκε από την Γιάννα Τερζή, μαζί με τους Άρη Καλημέρη, Δημήτρη Σταματίου και Μιχάλη Παπαθανασίου. Εκπροσώπησε την Ελλάδα στο Διαγωνισμό Τραγουδιού της Eurovision 2018. Παρόλο που το τραγούδι δεν πέρασε στον τελικό του διαγωνισμού, έγινε δημοφιλές στην Ελλάδα.

## Διαγωνισμός Τραγουδιού Eurovision

Η Γιάννα Τερζή επιλέχθηκε ως μία από τους 20 υποψήφιους για τον *Ελληνικό Τελικό* της Eurovision 2018 με το τραγούδι "Όνειρο Μου" στις 27 Οκτωβρίου 2017, εκπροσωπώντας την Panik Records. Αργότερα, στις 8 Νοεμβρίου 2017, έγινε μία από τους πέντε υποψήφιους που θα συμμετείχαν στον τηλεοπτικό εθνικό τελικό. Ακολουθώντας τον αποκλεισμό δύο από τους πέντε συμμετέχοντες, λόγω του ότι δεν είχαν "ελληνικό ηχόχρωμα", το "Όνειρο Μου" ήταν στην τελική τριάδα που θα συμμετείχε στον Ελληνικό Τελικό. Τελικά, στις 15 Φεβρουαρίου 2018, ειπώθηκε ότι οι δισκογραφικές εταιρίες των δύο άλλων συμμετεχόντων, αρνήθηκαν να πληρώσουν το ποσό των 20,000€ στην ΕΡΤ και αποκλείστηκαν από την τελική φάση, αφήνοντας το "Όνειρο Μου" το μοναδικό υποψήφιο τραγούδι και την πολύ πιθανή ελληνική συμμετοχή. Εν τέλει, στις 16 Φεβρουαρίου 2018, η ΕΡΤ ανακοίνωσε επίσημα ότι η Τερζή με το τραγούδι "Όνειρο Μου", θα εκπροσωπούσαν την Ελλάδα στη Λισαβόνα.

Το τραγούδι διαγωνίστηκε  στον πρώτο ημιτελικό, που έλαβε χώρα στις 8 Μαΐου 2018 στη Λισαβόνα της Πορτογαλίας, όμως αποκλείστηκε από τον τελικό. 

## Λίστα κομματιών

## Τσάρτς

### Εβδομαδιαία τσάρτς

## Ιστορικό κυκλοφορίας

## Παραπομπές
Παραπομπές

Κατηγορία:Διαγωνισμός Τραγουδιού Eurovision 2018
Κατηγορία:Singles του 2018
Κατηγορία:Τραγούδια του 2018
Κατηγορία:Τραγούδια της Ελλάδας στη Eurovision
Άνω Γιανναίοι Αρκαδίας

Οι **Άνω Γιανναίοι** είναι οικισμός και έδρα της τοπικής κοινότητας Γιανναίων, της δημοτικής ενότητας (τέως δήμου) Φαλαισίας, του δήμου Μεγαλόπολης, της περιφερειακής ενότητας (τέως νομού) Αρκαδίας, στην περιφέρεια Πελοποννήσου, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Μεγαλόπολης του νομού Αρκαδίας, στο γεωγραφικό διαμέρισμα Πελοποννήσου. 

## Γεωγραφικά στοιχεία
Οι Άνω Γιανναίοι είναι ορεινό χωριό στη νοτιοδυτική Αρκαδία, στις βορειοδυτικές κλιτύς του Ταϋγέτου, δίπλα στα όρια με τον νομό Λακωνίας και σε μέσο σταθμικό υψόμετρο 890. Απέχει 56 χλμ. περίπου ΝΔ. της Τρίπολης. 

## Τοπική κοινότητα Γιανναίων
Η τοπική κοινότητα Γιανναίων είναι χαρακτηρισμένη ως αγροτικός ορεινός οικισμός, με έκταση 9,820 χμ² (2011). Περιλαμβάνει και τον οικισμό Κάτω Γιανναίοι. 

### Πληθυσμός

(σε παρένθεση ο πληθυσμός της τοπικής κοινότητας)

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1840 και ορίστηκε έδρα της κοινότητας Γιανναίων του νομού Αρκαδίας. Με το ΦΕΚ 244Α - 04/12/1997 αποσπάστηκε από την κοινότητα Γιανναίων και προσαρτήθηκε στον δήμο Φαλαισίας. Με το ΦΕΚ 87Α - 07/06/2010 αποσπάστηκε από τον δήμο Φαλαισίας και προσαρτήθηκε στον δήμο Μεγαλόπολης. 

## Αξιοθέατα
* Η εκκλησία της Αγίας Παρασκευής στη βόρεια είσοδο του οικισμού.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Οργανισμός εκδόσεων «Ελλάδα», χάρτες (Βαρελάς)
* Περιοδικό «Διακοπές», εκδ. Δ.Ο.Λ.,  2010
* eetaa.gr

## Εξωτερικοί σύνδεσμοι
* https://www.facebook.com/%CE%86%CE%BD%CF%89-%CE%93%CE%B9%CE%B1%CE%BD%CE%BD%CE%B1%CE%AF%CE%BF%CE%B9-%CE%86%CE%BD%CF%89-%CE%93%CE%B9%CE%B1%CE%BD%CE%BD%CE%AD%CE%B9%CE%BA%CE%B1-101898159906828/

Κατηγορία:Δήμος Μεγαλόπολης
Κατηγορία:Χωριά της περιφερειακής ενότητας Αρκαδίας
Άνω Γλυκόβρυση Λακωνίας

Η  **Άνω Γλυκόβρυση** είναι οικισμός της τοπικής κοινότητας Λυκόβρυσης, της δημοτικής ενότητας (τέως δήμου) Οιτύλου, του δήμου Ευρώτα, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Επιδαύρου-Λιμηράς του νομού Λακωνίας, στο γεωγραφικό διαμέρισμα Πελοποννήσου.
## Γεωγραφικά στοιχεία
Η Άνω Γλυκόβρυση είναι οικισμός στο νοτιοκεντρικό τμήμα του νομού Λακωνίας. Βρίσκεται στην περιοχή του Έλους πάνω από τον Λακωνικό κόλπο, στις βόρειες υπώρειες της κορυφής «Κούρκουλα» (916 μ.) και κοντά στους Μολάους, σε μέσο σταθμικό υψόμετρο 220 μέτρα. Απέχει 57 χιλιόμετρα περίπου νοτιοανατολικά της Σπάρτης.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1940 και προσαρτήθηκε στην κοινότητα Γλυκόβρυσης του νομού Λακωνίας. Με το ΦΕΚ 244Α – 04/12/1997 αποσπάστηκε από την κοινότητα Γλυκόβρυσης και προσαρτήθηκε στον δήμο Έλους. Με το ΦΕΚ 87Α – 07/06/2010 αποσπάστηκε από τον δήμο Έλους και προσαρτήθηκε στον δήμο Ευρώτα.

## Αξιοθέατα
*Η εκκλησία του Aγίου Δημητρίου
*Η εκκλησία της Παναγίας Κουρκουλιώτισσας, νοτιοανατολικά του οικισμού

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (εκδ. Βαρελάς)
*eetaa.gr

Κατηγορία:Χωριά της περιφερειακής ενότητας Λακωνίας
Κατηγορία:Δήμος Ευρώτα
Ναυμαχία του Φιδονησίου

μικρογραφία|306x306εσ| Μάχη του Φιδονησίου, λάδι σε καμβά, Vladimir Kosov, 2021
Η **ναυμαχία του Φιδονησίου** έλαβε χώρα στις 14 Ιουλίου 1788 μεταξύ των στόλων της Ρωσικής Αυτοκρατορίας και της Οθωμανικής Αυτοκρατορίας κατά τον Ρωσοτουρκικό πόλεμο (1787–1792) στην περιοχή του Φιδονησίου (η περιοχή διατηρούσε ακόμη το ελληνικό της όνομα). 

Έληξε με ρωσική νίκη.

## Γεγονότα
Στις 10 Ιουλίου, ο τουρκικός στόλος υπό τον Καπουντάν Πασά (Μεγάλο Ναύαρχο) Χασάν Πασά έγινε ορατός στα βορειοδυτικά από τον ρωσικό στόλο, ο οποίος είχε αποπλέυσει από τη Σεβαστούπολη υπό τον Αντιναύαρχο Κόμη Βόινοβιτς στις 29 Ιουνίου και είχε φτάσει στην Τέντρα στις 10 Ιουλίου. Μετά από τρεις ημέρες ελιγμών ή αντιπαράταξης δίχως πύρ, οι στόλοι βρέθηκαν κοντά στο νησί Φιδονήσι, περίπου 100&nbsp;μίλια νότια του Κίνμπερν.

Ο Βόινοβιτς σχημάτισε μια γραμμή με προτεταμένη την αριστερή πλευρά βορειοανατολικά και κατόπιν νοτιοανατολικά, καθώς ο άνεμος άλλαξε. Οι Τούρκοι επιτέθηκαν από την πλευρά του ανέμου λίγο μετά τις 15:00 το μεσημέρι. Τα κορυφαία ρωσικά πλοία, οι φρεγάτες *Μπέρισλαβ* και *Στριέλα*, ανάγκασαν τους επικεφαλής Τούρκους να βγουν από τη γραμμή, αλλά κινδύνευαν να αποκοπούν, έως ότου ο Ρώσος δεύτερος κυβερνήτης Θεόδωρος Ουσάκωφ επιβαίνων στο *Αγ. Παβέλ* έκλεισε το χάσμα.

Στη συνέχεια, ο Χασάν Πασάς επιτέθηκε στα κορυφαία ρωσικά πλοία, ενώ οι υποναύαρχοι του επιτέθηκαν στον Βόινοβιτς, αλλά με το πλοίο του να έχει υποστεί ζημιές, ο ίδιος ο Χασάν έπρεπε να εγκαταλείψει την παράταξη και λίγο πριν τις 5 μ.μ. οι Τούρκοι αποσύρθηκαν. Είχαν χάσει 1 σεμπέκο, το οποίο βυθίστηκε.

Μεταξύ 15 και 17 Ιουλίου, ο ρωσικός και ο τουρκικός στόλος ελίσσονταν δυτικά της Κριμαίας. Στις 18 Ιουλίου οι Τούρκοι εξαφανίσθηκαν. Έπλευσαν πίσω στο Οσάκοφ, αλλά δεν έκαναν επίθεση.

## Εμπλεκόμενα πλοία

### Ρωσία (Κόμης Βόινοβιτς)

* *Preobrazhenie Gospodne* 66
* *Αγ. Παβέλ* 66
* *Αγ. Αντρέι* 50
* *Αγ. Γεώργιος* 50
* *Legkii* 44
* *Περούν* 44
* *Πόμπιεντα (Νίκη)* 44
* *Στρυέλα* 44
* *Μπερισλάβ* 40
* *Φαναγορία* 40
* *Kinburn* 40
* *Ταγκανρόγκ* 34
* 24 πλοιάρια

### Τουρκία (Χασάν ελ Γαζί)

* 5 θωρηκτά 80 πυροβόλων
* 12 άλλα θωρηκτά
* 8 φρεγάτες
* 21 σεμπέκα &#x2013; 1 βυθισμένο
* 3 βόμβες και μερικά πλοιάρια

## Στις τέχνες
Εκτός από την ελαιογραφία του Βλαδήμηρου Κόσοβ (2021), η ναυμαχία απεικονίστηκε και στην ταινία "Νάυαρχος Ουσάκοβ" (1953) του Μιχαήλ Ρόμ.

## Δείτε επίσης
* Επίθεση στο Φιδονήσι, μια επίθεση στο νησί το 2022
## Παραπομπές


Κατηγορία:Στρατιωτική ιστορία της Ουκρανίας
Γεώργιος Πανταζίδης

Ο **Γεώργιος Π. Πανταζίδης** (1863, Βήσσανη Ιωαννίνων – 1941, Ιωάννινα) ήταν πρωτοπόρος Έλληνας φωτογράφος.

## Βιογραφία
Ο Γεώργιος Πανταζίδης του Πανταζή, γεννήθηκε στην Βήσσανη Πωγωνίου Ιωαννίνων το 1863, όπου στα Μητρώα Αρρένων της κοινότητας καταγράφεται με το όνομα Γεώργιος **Πανταζής**.

Σε μικρή ηλικία, μαζί με την οικογένεια του μετανάστευσαν στην Θεσσαλονίκη όπου εργάζονταν ήδη ο πατέρας του. Εκεί συμπλήρωσε τις γυμνασιακές του σπουδές.

Η αλλαγή του ονόματος σε Πανταζίδης έγινε μετά την επίσκεψη του στην Κωνσταντινούπολη όπου πήρε τα πρώτα μαθήματα πάνω στην φωτογραφική τέχνη από τον σημαντικό Έλληνα φωτογράφο **Νικόλαο Ανδειωμένο**.

Μετά την Κωνσταντινούπολη επέστρεψε στην Θεσσαλονίκη όπου αρχίζει να εφαρμόζει τις γνώσεις που απέκτησε, φωτογραφίζοντας τοπία, ανθρώπους, μοναστήρια, κειμήλια σε μέρη της Μακεδονίας και του Αγίου Όρους.

Το 1895 επιστρέφει στην Ήπειρο και εγκαθίστανται στην γενέτειρα του Βήσσανη όπου και ξεκινά την επαγγελματική του δραστηριότητα ως φωτογράφος. Περιόδευε στα χωριά του Πωγωνίου αλλά και της ευρύτερης περιοχής από το Αργυρόκαστρο στα βόρεια μέχρι και την Ζίτσα και το Ζαγόρι στα νότια.

Μετά το 1900 εγκαθίσταται στα Ιωάννινα. Ασχοληθηκε φωτογραφικά τόσο με την Απελευθέρωση της Ηπείρου το 1912-1913 όσο και με τον Αυτονομιστικό Αγώνα της Βορείου Ηπείρου κατά την περίοδο 1913-1914. Με την απελευθέρωση των Ιωαννίνων το 1913 ο Αρχιστράτηγος και διάδοχος του θρόνου Κωνσταντίνος τον επιλέγει ως φωτογράφο για να τον απαθανατίσει σε διάφορα εμβληματικά σημεία των Ιωαννίνων. Το 1917 ως βασιλιάς ο Κωνσταντίνος του απένειμε τον τίτλο τιμής του Φωτογράφου της Αυλής. Υπήρξε δάσκαλος του διακεκριμένου φωτογράφου Κώστα Μπαλάφα (1920-2011).

Τον Γιώργο Πανταζίδη διαδέχτηκε ο γιος του **Απόστολος Πανταζίδης** (1910-1996), ο οποίος αφού σπούδασε φωτογραφία στο Παρίσι επέστρεψε στα Ιωάννινα το 1933 για να ανοίξει το δικό του φωτογραφείο. Το 1952-53 ο Απόστολος επέστρεψε στο Παρίσι για σπουδές στην σχολή Καλών Τεχνών και αφοσιώνεται στην ζωγραφική όπου κάνει  σημαντική καριέρα με το όνομα Απόστολος Πανταζής, επιλέγοντας το αρχικό όνομα της οικογένειας. Μεγάλο μέρος του έργου του καθώς και του αρχείου του κληροδότησε ο Απόστολος Πανταζής στην Εταιρία Ηπειρωτικών Μελετών (Ε.Η.Μ.).

Ο Γεώργιος Πανταζίδης πέθανε στα Ιωάννινα το 1941. 

## Παραπομπές


## Πηγές

* Άλκης Ξανθάκης, Ιστορία της Ελληνικής φωτογραφίας, 1839-1970, εκδ. Πάπυρος, Αθήνα, 2008.

Κατηγορία:Έλληνες φωτογράφοι
Πρόεδρος της Νότιας Οσετίας

Ο **πρόεδρος της Δημοκρατίας της Νότιας Οσετίας** είναι ο *[[de facto]]* αρχηγός κράτους της Νότιας Οσετίας, η οποία είναι μερικώς αναγνωρισμένη και  *[[de jure]]* τμήμα της Γεωργίας. Ακολουθεί κατάλογος με τους *de facto* προέδρους της Δημοκρατίας της Νότιας Οσετίας και τους προκατόχους του αξιώματος.

## Μη προεδρικοί αρχηγοί κράτους

## Κατάλογος προέδρων της Νότιας Οσετίας

## Τελευταίες εκλογές (2022)

## Δείτε επίσης
*Πρωθυπουργός της Νότιας Οσετίας

## Εξωτερικοί σύνδεσμοι
*Επίσημη ιστοσελίδα  
*Rulers.org: South Ossetia
*PlanetRulers.com: President of South Ossetia

Προεδρος
Θερμιώτικο Τυρί

μικρογραφία|Θερμιώτικο τυρί
Το **Θερμιώτικο Τυρί** ή Κύθνιος τυρός όπως ήταν γνωστό κατά την Αρχαιότητα είναι ονομασία που αφορά τα είδη των τυριών που παρασκευάζονται στην Κύθνο των Κυκλάδων.

## Ιστορία
Το τυρί της Κύθνου ήταν γνωστό στην Αρχαιότητα με την ονομασία Κύθνιος τυρός. Ο συγκεκριμένος όρος ταυτίζεται με το είδος του τυρίου που είναι γνωστό στους ντόπιους ως τρίμμα και είναι το πιο χαρακτηριστικό από τα τοπικά τυριά. Το θερμιώτικο τυρί έχει για βάση του το κατσικίσιο και το πρόβειο γάλα και ενίοτε αναμειγνύεται σε αυτά και το αγελαδινό. Αποτελούσε ένα από τα κύρια εξαγώγιμα προϊόντα της Κύθνου από την Αρχαιότητα μέχρι και τη σύγχρονη εποχή. Χρησιμοποείται ως επιδόρπιο και ως κύριο συστατικό για φαγητά της τοπικής κουζίνας (όπως τα σφουγγάτα και οι κουκουλόπιτες).

## Είδη
* *τρίμμα*: το πιο γνωστό και χαρακτηριστικό είδος τυριού της Κύθνου. Ζυμώνεται με αλάτι και μπαίνει για 10 μέρες σε μεγάλο πιθάρι αποθήκευσης που μετά αναποδογυρίζει ώστε το στόμιο του να ακουμπά σε έναν πήλινο δίσκο για να ολοκληρωθεί η αποστράγγιση.
* *ανάλατο*: και φρέσκο ή ξινό. Είναι η βάση για την παρασκευή των υπόλοιπων τυριών και χρησιμοποιείται και στην παρασκευή φαγητών. Πρέπει να καταναλώνεται άμεσα γιατί δεν έχει αλάτι για να συντηρηθεί.
* *κοπανιστή*: ζυμώνεται κάθε 2 ή 3 μέρες. Στην τρίτη και τελευταία ζύμωση προστίθεται αλάτι. Έχει καυτερή γεύση.
* *μυζήθρα:* ανάλατο και αποβουτυρωμένο τυρί.
* *τυροβόλι*: ξηρό τυρί, μοιάζει με το κεφαλοτύρι και συνοδεύει ζυμαρικά.
* *πρωτογαλιά*: πρόβειο ή κατσικίσιο τυρί που φτιάχνεται την εποχή που τα ζωντανά έχουν γεννήσει. Σουρώνεται, αραιώνεται με νερό, βράζεται και κατόπιν προστίθεται σε αυτό αλάτι ή ζάχαρη. Παραδοσιακά θεωρείται τυρί πολυτελείας.
* *φέτα:* εμφανίστηκε τα τελευταία χρόνια στην Κύθνο λόγω ευκολίας στην παρασκευή.

## Δείτε επίσης
*  τυρί
*  Κύθνος

## Παραπομπές


## Βιβλιογραφικές πηγές
* 
* *Συλλογικό έργο (1992). "Ελληνικά επώνυμα τοπικά προϊόντα" ΟΠΕ,Ι.Μ.Ε.Ο.* 
* 

Κατηγορία:Ελληνικά τυριά
Κατηγορία:Κύθνος
Κατηγορία:Κυκλαδίτικη κουζίνα
Προεδρικές εκλογές Νότιας Οσετίας 2022

**Προεδρικές εκλογές** διεξήχθησαν στο αμφισβητούμενο έδαφος της Νότιας Οσετίας στις 10 Απριλίου 2022.  Καθώς κανένας από τους υποψηφίους για την προεδρία δεν συγκέντρωσε τουλάχιστον το 50% των ψήφων, διεξήχθη δεύτερος γύρος στις 8 Μαΐου 2022,  μεταξύ των δύο κορυφαίων υποψηφίων, του Άλαν Γκαγκλόγιεφ και του απερχόμενου προέδρου Ανατόλι Μπιμπίλοφ. 

Πριν τη διεξαγωγή του δεύτερο γύρου, ο Γκαγκλόγιεφ έλαβε εγκρίσεις από τους τρεις υποψηφίους που αποκλείστηκαν στον πρώτο γύρο, τους Αλεξάντρ Πλίγιεφ, Γκαρί Μουλντάροφ και Ντμίτρι Τασόγιεφ, που κατευθύνονται στον δεύτερο γύρο εναντίον του νυν προέδρου Ανατόλι Μπιμπίλοφ.  Ο Γκαγκλόγιεφ κέρδισε με 56,1% των ψήφων,   ενώ ο Μπιμπίλοφ παραδέχθηκε την ήττα το βράδυ των εκλογών. 

## Εκλογικό σύστημα
Οι εκλογές διεξάγονται με το σύστημα των δύο γύρων. Ένας υποψήφιος θα ανακηρύσσεται νικητής εάν λάβει πάνω από το 50% των ψήφων στον πρώτο γύρο. Καθώς κανένας υποψήφιος δεν πέρασε το όριο του 50%, θα διεξαχθεί δεύτερος γύρος. Ο Πρόεδρος εκλέγεται για πέντε χρόνια με δυνατότητα μίας συνεχούς επανεκλογής. 

Σύμφωνα με το σύνταγμα, πρόεδρος της Νότιας Οσετίας μπορεί να εκλεγεί πολίτης της Νότιας Οσετίας, ηλικίας όχι μικρότερης των 35 ετών, που γνωρίζει άπταιστα τις κρατικές γλώσσες ( οσετικά και ρωσικά) και διαμένει μόνιμα στη Νότια Οσετία τα τελευταία 10 χρόνια. 

## Αποτελέσματα
Στις προεδρικές εκλογές της Νότιας Οσετίας του 2022 έλαβαν μέρος συνολικά πέντε  υποψήφιοι: οι Άλαν Γκαγκλόγιεφ, Ανατόλι Μπιμπίλοφ, Αλεξάντρ Πλίγιεφ, Γκάρι Μουλντάροφ και Ντμίτρι Τασόγιεφ. Στον πρώτος γύρο αποκλείστηκαν τρεις και δύο υποψήφιοι πέρασαν στον πρώτο γύρο για να πάει στον δεύτερο γύρο των εκλογών στη Νότια Οσετία. Οι δύο υποψήφιοι ήταν ο Άλαν Γκαγκλόγιεφ και ο Ανατόλι Μπιμπίλοφ. Έπειτα από τον δεύτερο γύρο των εκλογών τα μέσα ενημέρωσης ανακοίνωσαν ότι νικητής ήταν ο Γκαγκλόγιεφ κέρδισε 56,08 τοις εκατό των ψήφων και ο Ανατόλι Μπιμπίλοφ έχασε την δεύτερη θητεία συγκεντρώνοντας ποσοστό 40,90 τοις εκατό.

## Διεθνείς αντιδράσεις

*  – Το έθνος του Νότιου Καυκάσου συνεχίζει να "στηρίζει την κυριαρχία και την εδαφική ακεραιότητα της Γεωργίας και δεν αναγνωρίζει τις αποκαλούμενες προεδρικές εκλογές στην περιοχή Τσχινβάλι της Γεωργίας". Το υπουργείο Εξωτερικών "θεωρεί σπουδαίο να συνεχιστούν οι διαπραγματεύσεις για μια ειρηνική λύση στο θέμα του Tskhinvali σύμφωνα με τα πρότυπα και τις αρχές του διεθνούς δικαίου."
*  – Το υπουργείο Εξωτερικών της Τσεχικής Δημοκρατίας δεν αναγνωρίζει τις προεδρικές εκλογές που διεξήχθησαν στην Νότια Οσετία στις 10 Απριλίου.
*  – Η γερμανική κυβέρνηση ανακηρύσσει την στήριξή της προς τη Γεωργία και θεωρεί ότι οι εκλογές και το αποτέλεσμά τους ήταν παράνομα.
*  – Το υπουργείο Εξωτερικών και Ευρωπαϊκής Ένταξης της Μολδαβίας εξέφρασε ότι θα αναγνωρίσει τις εκλογές στην Νότια Οσετία και ότι σταθερά υποστήριξη την γεωργιανή εδαφική ακεραιότητα.
*  – Το υπουργείο Εξωτερικών της Ρουμανίας διακήρυξε ότι θεωρεί τις εκλογές στην Νότια Οσετία παράνομες και ότι στηρίζει μια ειρηνική επίλυση των συνεχών συγκρούσεων στη Γεωργία που σέβεται τα διεθνώς αναγνωρισμένα σύνορα.

## Παραπομπές


2022
Νοτια Οσετια
Πρωθυπουργός της Νότιας Οσσετίας

Ο **Πρωθυπουργός της Δημοκρατίας της Νότιας Οσετίας**, επίσημα γνωστός ως **Πρόεδρος της Κυβέρνησης** (ρωσικά: Председатель Правительства), είναι ο *[[de facto]]* αρχηγός της κυβέρνησης της μη αναγνωρισμένης διεθνώς Δημοκρατίας της Νότιας Οσετίας και είναι *[[de jure]]* τμήμα της Γεωργίας. Ακολουθεί κατάλογος με τους *de facto* πρωθυπουργούς της Δημοκρατίας της Νότιας Οσετίας.

## Κατάλογος πρωθυπουργών της Νότιας Οσετίας

## Δείτε επίσης
*Πρόεδρος της Νότιας Οσετίας

## Πηγές
* Rulers of South Ossetia
*Rulers.org: South Ossetia
* Osinform: Thirteen South Ossetian PMs (2 Νοεμβρίου 2008)

Κατηγορία:Νότια Οσσετία
Βαχάγκν Χατσατουριάν

Ο **Βαχάγκν Χατσατουριάν** (Vahagn Garniki Khachaturyan, ; γεννημένος στις 26 Ιουλίου 1959) είναι Αρμένιος πολιτικός που είναι ο 5ος και σημερινός Πρόεδρος της Αρμενίας.  Υπηρέτησε ως δήμαρχος του Ερεβάν από το 1992 έως το 1996 και ως υπουργός Βιομηχανίας Υψηλής Τεχνολογίας από το 2021 έως το 2022  

Ήταν μέλος του Αρμενικού Εθνικού Κογκρέσου μέχρι την παραίτησή του το 2017  Ήταν επικεφαλής της λίστας του ANC στις εκλογές του 2013 για το δημοτικό συμβούλιο του Ερεβάν  και επί του παρόντος είναι ανεξάρτητος. 

## Προσωπική ζωή
Ο Βαχάγκν Χατσατουριάν γεννήθηκε το 1959 στο Σισιάν. Αποφοίτησε από το Ινστιτούτο Εθνικής Οικονομίας του Ερεβάν το 1980, με τα προσόντα του οικονομολόγου.

## Πολιτική σταδιοδρομία
Από το 1982 έως το 1989 εργάστηκε στην επιχείρηση «HrazdanMash» (Hrazdan Instrumental Production). Από το 1989 έως το 1992 διετέλεσε αναπληρωτής γενικός διευθυντής του εργοστασίου «Mars». Από το 1990 έως το 1996 ήταν μέλος του Δημοτικού Συμβουλίου του Ερεβάν και στη συνέχεια από το 1992 έως το 1996 υπηρέτησε ως δήμαρχος του Ερεβάν. Διετέλεσε βουλευτής στην Εθνοσυνέλευση της Αρμενίας από το 1995 έως το 1999. Από το 1996 έως το 1998 ήταν σύμβουλος του προέδρου της Αρμενίας Λεβόν Τερ-Πετροσιάν. Το 2002 ανέλαβε αντιπρόεδρος του Κέντρου Πολιτικών Επιστημών, Νομικών και Οικονομικών Ερευνών. Διορίστηκε υπουργός Βιομηχανίας Υψηλής Τεχνολογίας τον Αύγουστο του 2021.

### Προεδρία
Μετά την παραίτηση του Προέδρου της Αρμενίας Αρμέν Σαρκισιάν τον Ιανουάριο του 2022, το κυβερνών κόμμα Πολιτικής Σύμβασης πρότεινε τον Χατσατουριάν για την προεδρία.  Εξελέγη πρόεδρος από το αρμενικό κοινοβούλιο στον δεύτερο γύρο ψηφοφορίας. Η ορκωμοσία του έγινε στις 13 Μαρτίου 2022. 

## Παραπομπές


Χατσατουριαν Βαχαγκν
Χατσατουριαν Βαχαγκν
Κοινότητα Κισσάμου

Η **Κοινότητα Κισσάμου** (αρχικά *Καστελλίου*) είναι κοινότητα του Δήμου Κισσάμου της Περιφερειακής Ενότητας Χανίων στην Κρήτη, η οποία συστάθηκε επίσημα για πρώτη φορά το 1925 με το ΦΕΚ 27Α - 31/01/1925 και ως έδρα της ορίστηκε το Καστέλλι, το οποίο το 1969 μετονομάστηκε σε Κίσσαμος. Το 1947 με το ΦΕΚ 104Α - 28/05/1947 η κοινότητα αναγνωρίζεται σε δήμο. Εκτός από την έδρα της, περιλαμβάνει και τον οικισμό Κουνουπίτσα. Η απογραφή του 2011 αναφέρει:

* Κίσσαμος, η (4.275)
* Κουνουπίτσα, η (39)

Συνολικά η κοινότητα έχει 4.275 κατοίκους.

Η Κοινότητα εκπροσωπείται από μελές Συμβούλιο με επικεφαλής τον Πρόεδρο κ. Βασίλειο Κουνδουράκη.

## Κοινοτάρχες Κισσάμου
Οι κάτωθι εκλέχθηκαν και υπηρέτησαν (ή υπηρετούν) ως Δήμαρχοι Κισσάμου (έως το 1998) και Πρόεδροι της Κοινότητος (από το 2010) Κισσάμου.

## Παραπομπές


Κατηγορία:Δήμος Κισάμου
Κοινότητα Βάθης Χανίων

Η **Κοινότητα Βάθης** είναι κοινότητα του Δήμου Κισσάμου της Περιφερειακής Ενότητας Χανίων στην Κρήτη, η οποία συστάθηκε επίσημα για πρώτη φορά το 1926, με την παλιά ονομασία της *Κοινότητα Κουνενίου*, στο ΦΕΚ 29Α - 24/01/1926 με την απόσπαση του οικισμού Κούνενι από την κοινότητα Κεφαλίου και τον ορισμό του ως έδρα της κοινότητας. Μετονομάστηκε το 1957 με το ΦΕΚ 11Α - 24/01/1957. Εκτός από την έδρα της, περιλαμβάνει και τους οικισμούς Πλοκαμιανά και Τζιτζιφιά, καθώς και την Μονή Χρυσοσκαλιτίσσης. Η απογραφή του 2011 αναφέρει:

* Βάθη, η (44)
* Μονή Χρυσοσκαλιτίσσης, η (66)
* Πλοκαμιανά, τα (15)
* Τζιτζιφιά, η (2)

Συνολικά η κοινότητα έχει 127 κατοίκους.

Η Κοινότητα εκπροσωπείται από τον Πρόεδρο κ. Αναστάσιο Λιουδάκη.

## Κοινοτάρχες Βάθης
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Βάθης.

## Παραπομπές


Κατηγορία:Δήμος Κισάμου
Νορβηγικό Πανεπιστήμιο Επιστημών & Τεχνολογίας

μικρογραφία|280px|Το κεντρικό κτήριο του NTNU, που λειτούργησε πρώτη φορά το 1910, το οποίο σήμερα φιλοξενεί την Τεχνολογική Βιβλιοθήκη
Το **Νορβηγικό Πανεπιστήμιο Επιστήμης και Τεχνολογίας** (**', **NTNU*') είναι δημόσιο ερευνητικό και τεχνολογικό πανεπιστήμιο στη [[Νορβηγία]], με κύρια πανεπιστημιούπολη στην πόλη του [[Τρόντχαϊμ]] και μικρότερες πανεπιστημιουπόλεις στο [[Γιέβικ]] και στο [[Ώλεσουντ]]. 

Το μεγαλύτερο πανεπιστήμιο στη Νορβηγία, το NTNU, έχει περίπου 8.000 στελέχη ακαδημαϊκού και διοικητικού προσωπικού και πάνω από 40.000 φοιτητές. Το NTNU στη σημερινή του μορφή ιδρύθηκε από το *King-in-Council* το 1996 με τη συγχώνευση του πρώην Πανεπιστημίου του Τρόντχαϊμ και άλλων ιδρυμάτων πανεπιστημιακού επιπέδου, με ρίζες που χρονολογούνται από το 1760, και αργότερα ενσωμάτωσε ορισμένα πρώην πανεπιστημιακά κολέγια. Το NTNU κατατάσσεται σταθερά στα καλύτερα πανεπιστήμια του κόσμου, συνήθως σε αξιολογήσεις στο εύρος 400–600 ανάλογα με την κατάταξη.

Το NTNU έχει κύρια προτεραιότητα την εκπαίδευση και την έρευνα στη [[Επιστήμες μηχανικών|Μηχανική]] και την [[Τεχνολογία]] και είναι ο *διάδοχος* του κορυφαίου πανεπιστημίου μηχανικής της Νορβηγίας, του Νορβηγικού Ινστιτούτου Τεχνολογίας (NTH), που ιδρύθηκε από το Κοινοβούλιο το 1910, ως το εθνικό πανεπιστήμιο μηχανικών της Νορβηγίας. 

Εκτός από τη μηχανική και τις φυσικές επιστήμες, το πανεπιστήμιο προσφέρει τριτοβάθμια εκπαίδευση σε άλλους ακαδημαϊκούς κλάδους που ποικίλλουν από ιατρική, ψυχολογία, κοινωνικές επιστήμες, παιδαγωγικά, αρχιτεκτονική και τις καλές τέχνες. Είναι γνωστό για τη στενή συνεργασία με τη βιομηχανία, και ιδιαίτερα με τον εταίρο *Ε&Α SINTEF*, που παρέχει σήμερα τη μεγαλύτερη βιομηχανική διασύνδεση μεταξύ όλων των τεχνολογικών πανεπιστημίων στον κόσμο. 

Οι ακαδημαϊκοί του πανεπιστημίου NTNU συμπεριλαμβάνουν τρεις καθηγητές, οι οποίοι έχουν βραβευθεί με το [[Βραβείο Νόμπελ|Νόμπελ]] στη φυσιολογία ή την ιατρική: τον *Edvard Moser*, την [[Μέι - Μπριτ Μόζερ]] και τον *John O'Keefe.''

## Παραπομπές


## Εξωτερικοί σύνδεσμοι
* 

Κατηγορία:Επιστήμες και τεχνολογία στη Νορβηγία
Κοινότητα Έλους

Η **Κοινότητα Έλους** είναι κοινότητα του Δήμου Κισσάμου της Περιφερειακής Ενότητας Χανίων στην Κρήτη, η οποία συστάθηκε επίσημα για πρώτη φορά το 1925 με έδρα τον οικισμό Έλος. Εκτός από την έδρα της, περιλαμβάνει και και τους οικισμούς Λίμνη και Λούχι. Η απογραφή του 2011 αναφέρει:

* Έλος, το (130)
* Λίμνη, η (90)
* Λούχι, το (3)

Συνολικά η κοινότητα έχει 223 κατοίκους.

Η Κοινότητα εκπροσωπείται από τον Πρόεδρο κ. Νικόλαο Ιωαν. Κυριτσάκη.

## Κοινοτάρχες Έλους
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Έλους.

## Παραπομπές


Κατηγορία:Δήμος Κισάμου
Κοινότητα Βλάτους

Η **Κοινότητα Βλάτους** είναι κοινότητα του Δήμου Κισσάμου της Περιφερειακής Ενότητας Χανίων στην Κρήτη, η οποία συστάθηκε επίσημα για πρώτη φορά το 1929  με το ΦΕΚ 228Α - 12/07/1929 με την απόσπαση του οικισμού Βλάτος από την κοινότητα Έλους και τον ορισμό του ως έδρα της κοινότητας. Εκτός από την έδρα της, περιλαμβάνει και και οικισμό Ρογδιά. Η απογραφή του 2011 αναφέρει:

* Βλάτος, το (99)
* Ρογδιά, η (60)

Συνολικά η κοινότητα έχει 159 κατοίκους.

Η Κοινότητα εκπροσωπείται από τον Πρόεδρο κ. Παντελή Βαιδάκη.

## Κοινοτάρχες Βλάτους
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Βλάτους.

## Παραπομπές


Κατηγορία:Δήμος Κισάμου
Κοινότητα Περιβολίων Κισσάμου

Η **Κοινότητα Περιβολίων Κισσάμου** είναι κοινότητα του Δήμου Κισσάμου της Περιφερειακής Ενότητας Χανίων στην Κρήτη, η οποία συστάθηκε το 1949 με την απόσπαση του οικισμού Περιβόλια από την κοινότητα Κουνενίου και τον ορισμό του ως έδρα της ομώνυνυμης νεοϊδρυθείσας κοινότητας. Περιλαμβάνοντας μόνον την έδρα της, η κοινότητα έχει 39 κατοίκους, σύμφωνα με την απογραφή του 2011.

Η Κοινότητα εκπροσωπείται από τον Πρόεδρο κ. Σταύρο Σπερελάκη.

## Κοινοτάρχες Περιβολίων Κισσάμου
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητας Περιβολίων Κισσάμου.

## Παραπομπές


Κατηγορία:Δήμος Κισάμου
Τάκης Καρναβάς

Ο **Τάκης Καρναβάς** (3 Απριλίου 1936 - 20 Ιουλίου 1999) ήταν Έλληνας δημοτικός τραγουδιστής.

## Βιογραφικό
Γεννήθηκε στις 3 Απριλίου του 1936 στην Κανδήλα της περιοχής Ξηρομέρου στην Αιτωλοακαρνανία. Ήταν το μεγαλύτερο από τα τεσσάρα παιδιά του Γιώργου και της Βασιλικής Καρναβά και είχε τρεις αδερφές.

Ως παιδί έζησε σε μια δυσκολη εποχή με σκληρές συνθήκες διαβίωσης. Από μικρός βοηθούσε την οικογένεια του σε διάφορες αγροτικές εργασίες, ενώ άξιο αναφοράς είναι πως συνδέθηκε με τη μουσική από μικρή ηλικία αφού ο πατέρας του έπαιζε λαούτο.

Στην ηλικία των 15-16 ετών ξεκίνησε τη σταδιοδρομία του στο τραγούδι. Γρήγορα άρχισε να γίνεται δημοφιλής με κύριο χώρο «δράσης» του τις περιοχές του Ξηρόμερου και η Βόνιτσας.

Σύντομα άρχισε να τραγουδά σε πανηγύρια και στην υπόλοιπη Αιτωλοακαρνανία (π.χ. Αγρίνιο, Ναύπακτος, Μεσολόγγι), στην Ήπειρο όπως την Πρέβεζα, την Άρτα και τα Γιάννενα, καθώς και στη Λευκάδα.

Το 1954, στα 18 του έτη απέκτησε και το πρώτο του μουσικό όργανο, μια κιθάρα. Την ίδια χρονιά παντρεύτηκε την Αγγέλω Κοντογιώργη. Με τη γυναίκα του απέκτησαν τρία παιδιά, τον Γιάννη, τον Παρασκευά και την Πολυξένη.

Το 1961 μετέβη στην Αθήνα έπειτα από πρόσκληση του Βασίλη Σούκα και το 1963 μπαίνει και στον χώρο της δισκογραφίας με τα πρώτα τραγούδια που ηχογραφεί με τη φωνή του να είναι τα «*Τι έχουν της Μάνης τα βουνά*» και «*Βασίλω Καλαματιανή*» (ή τα «*Αδέλφια μη μαλώνετε*» και *«Ξελογιάστρα*»). Τραγουδά σε αρκετά νυχτερινά κέντρα στην πρωτεύουσα και μαζί με τα πανηγύρια η φήμη του έχει πλέον γιγαντωθεί. Από τα τέλη της δεκαετίας του 1960 ξεκινά και τις περιοδείες του στο εξωτερικό, στη Γερμανία και στο Βέλγιο όπου υπήρχαν πολλοί Έλληνες μετανάστες. Ακόμη, περιόδευσε και στην αντίπερα όχθη του Ατλαντικού και την Αμερική, καθώς και στην Αυστραλία.

Συνεργάστηκε με πολλούς καταξιωμένους μουσικούς, όπως τον βιολιτζή Γιώργο Κόρο και κλαριτζήδες όπως τους Βασίλη Σούκα, Γιάννη Βασιλόπουλο, Μάκη Βασιλειάδη, Βαγγέλη Κοκκώνη, Βασίλη Σαλέα και άλλους.

Τελευταία εμφάνηση του αποτέλεσε αυτή στο Αίγιο το 1995, έπειτα αποσύρεται από το πάλκο, αφού τότε είναι κλονίστηκε η υγεία του από εγκεφαλικό επεισόδιο που υπέστη. Τον Μάιο του 1999 διαγνώστηκε με καρκίνο και στις 20 Ιουλίου εκείνου του έτους απεβίωσε, σε ηλικία 63 ετών.

## Πηγές

* *Μουσική από την Ήπειρο*, Γιώργος Κοκκώνης, Εκδοτικό Ίδρυμα της Βουλής των Ελλήνων.
* *Η ρυθμολογική συγκρότηση του νεοδημοτικού: Η περίπτωση των ηχογραφήσεων του Τάκη Καρναβά*, πτυχιακή εργασία Μιχάλη Σκόρδου, Τμήμα Λαϊκής και Παραδοσιακής Μουσικής, ΤΕΙ Ηπείρου.

## Εξωτερικοί σύνδεσμοι

* Maxmag.gr - Αφιέρωμα στον Τάκη Καρναβά.
* 962.gr - Τάκης Καρναβάς.
* Iaitoloakarnania.gr - Συνέντευξη Γ. Καρναβά. «''Είμαι περήφανος για το μεγαλείο του πατέρα μου''».
* Voyagera.gr - Επίσκεψη στον τάφο του Τάκη Καρναβά.

Κατηγορία:Έλληνες τραγουδιστές
Διεθνής ημέρα κατά της ομοφοβίας, της τρανσφοβίας και της αμφιφοβίας

Η **Παγκόσμια Ημέρα κατά της Ομοφοβίας, της Αμφιφοβίας και της Τρανσφοβίας** (IDAHOBIT)  17 Μαΐου είναι αφιερωμένη στον συντονισμό διεθνών εκδηλώσεων και ημερίδων που ευαισθητοποιούν το κοινό για θέματα που σχετίζονται με τις διακρίσεις εναντίον των ΛΟΑΤΚΙ ατόμων και τα δικαιώματά των.

Η ημερομηνία αυτή επελέγη καθώς στις 17 Μαΐου 1990 αφαιρέθηκε η ομοφυλοφιλία από τη Διεθνής Στατιστική Ταξινόμηση Νοσημάτων και Συναφών Προβλημάτων Υγείας του Παγκοσμίου Οργανισμού Υγείας. Μέχρι τις 17 Μαΐου 2021, η Παγκόσμια Ημέρα κατά της Ομοφοβίας, της Τρανσφοβίας και της Αμφιφοβίας έχει αναγνωριστεί και εορταστεί επίσημα από περισσότερες από 130 διαφορετικές χώρες σε όλον τον κόσμο.

## Παραπομπές


Κατηγορία:Ομοφοβία
Κατηγορία:ΛΟΑΤ
Κατηγορία:ΛΟΑΤ-επέκταση
Κατηγορία:Παγκόσμιες ημέρες
Σιδηροδρομικό δυστύχημα στο Ελ Αγιάτ (2009)

Το **σιδηροδρομικό δυστύχημα στο Ελ Αγιάτ το 2009** προκάλεσε τον θάνατο τουλάχιστον 50 ατόμων και τον τραυματισμό άλλων 30 στις 24 Οκτωβρίου 2009.  Το περιστατικό σημειώθηκε στο Ελ Αγιάτ, Κυβερνείο 6ης Οκτωβρίου, που βρίσκεται 50&nbsp;χλμ νότια του Καΐρου,   όπου συγκρούστηκαν δύο συρμοί. Ο επίσημος αρχικός αριθμός των νεκρών αυξήθηκε και επρόκειτο να αυξηθεί περαιτέρω.     Ένα από τα τρένα κατευθυνόταν νότια προς το Ασιούτ και το Ασουάν, δημοφιλείς τουριστικούς προορισμούς.

Το δεύτερο τρένο επέπεσε στο πρώτο, το οποίο είχε σταματήσει για να επιτρέψει σε ζώο, που περιγράφηκε από μάρτυρες και αξιωματούχους είτε ως αγελάδα είτε ως νεροβούβαλο, να περάσει με ασφάλεια.    Το δεύτερο τρένο ήταν πρώτης θέσης και είχε πολλούς επιβάτες.  Το πρώτο είχε πολύ λιγότερους.  Πιστεύεται ότι δύο βαγόνια καταστράφηκαν εντελώς. 

Οι αναφορές περιέγραψαν επιβάτες που πήδηξαν έξω από το τρένο, αλλά το ένα βαγόνι έπεσε πάνω στο άλλο και τα  δύο έπρεπε να διαχωριστούν με τη βοήθεια γερανού.  Οι προσπάθειες ανεύρεσης επιζώντων στα δύο βαγόνια σταμάτησαν τελικά, όταν οι διασώστες κατέληξαν στο συμπέρασμα ότι δεν υπήρχαν άλλοι επιζώντες μέσα ή κάτω από κανένα βαγόνι. Τα βαγόνια κόπηκαν για να γίνει δυνατή η πρόσβαση στους επιβάτες. Οι τραυματίες μεταφέρθηκαν σε νοσοκομεία. Οι έρευνες συνεχίστηκαν όλη τη νύκτα μετά το δυστύχημα.

Οι αιγυπτιακές σιδηροδρομικές αρχές ανακοίνωσαν αμέσως έρευνα για το δυστύχημα. Η αιγυπτιακή κυβέρνηση επικρίθηκε για την αντίδρασή της από ορισμένους από τους επιζώντες επιβάτες. Η καθημερινή εφημερίδα *Gulf News του* Ντουμπάι και η ισραηλινή έκδοση της *The Jerusalem Post* υποστήριξαν ότι στους αξιωματούχους που ήταν παρόντες στη σκηνή είχε απαγορευτεί να μιλήσουν στα μέσα ενημέρωσης για το περιστατικό.  Το δυστύχημα αναφέρθηκε για πρώτη φορά στο Twitter, με τα ειδησεογραφικά δίκτυα αρχικά να είναι απρόθυμα να παρέξουν κάλυψη. 

## Δείτε επίσης

* Σιδηροδρομικό δυστύχημα στο Ελ Αγιάτ (2002) 

## Παραπομπές


Κατηγορία:Σιδηροδρομικά ατυχήματα και δυστυχήματα
Κώστας Καρουσάκης

Ο **Κώστας Καρουσάκης** (Άγιος Γεώργιος Χίου, 25 Δεκεμβρίου 1943 - Αθήνα, 15 Σεπτεμβρίου 2024) ήταν Έλληνας λαϊκός τραγουδιστής, στιχουργός, συνθέτης και επιχειρηματίας.

## Βιογραφία
Γεννήθηκε στο χωριό Άγιος Γεώργιος της Χίου τα Χριστούγεννα του 1943.

Το όνομα του τραγουδιστή συνδέθηκε με την υπόθεση του Νίκου Κοεμτζή, που συντάραξε τα ελληνικά δικαστικά χρονικά εν μέσω χούντας.

Ο Κώστας Καρουσάκης τραγουδούσε στο νυχτερινό κέντρο *Νεράιδα της Αθήνας* στην Κυψέλη. Το Σάββατο 24 Φεβρουαρίου 1973, ο Νίκος Κοεμτζής πήγε με την παρέα του και τον αδελφό του Δημοσθένη για να διασκεδάσουν. Ο αδερφός του έκανε παραγγελιά τις *Βεργούλες* του Μάρκου Βαμβακάρη και σηκώθηκε να χορέψει. Κατά τη διάρκεια του τραγουδιού δύο αστυνομικοί παρενόχλησαν επιδεικτικά τον Δημοσθένη την ώρα που χόρευε και ο Νίκος Κοεμτζής σηκώθηκε και σκότωσε με τον σουγιά τρεις ανθρώπους (τους δύο αστυνομικούς, Πεγιά και Χριστοδουλάκη, και άλλο ένα άτομο από την παρέα τους), τραυματίζοντας άλλους επτά. 

Το 1974 άνοιξε το δικό του κέντρο "Καρουσάκης" στην περιοχή Τζιτζιφιές της Αττικής. Από το μουσικό σχήμα περάσαν πολλοί λαϊκοί τραγουδιστές και τραγουδίστριες της εποχής και άλλοι που βρίσκονταν στο ξεκίνημα της καριέρας τους. Μερικά από αυτά τα ονόματα είναι οι Ρένα Βιολάντη, Αντύπας, Κατερίνα Στανίση, Νάγια Τρώνη, Πίτσα Παπαδοπούλου, Κική Ασημακοπούλου, Χριστίνα Αλεξοπούλου, Μαρίνα Βλαχάκη, Κώστας Κόλλιας, Σπύρος Δεναξάς, το μπαλέτο της Έρρικα Μπρόγιερ, Τέρης Χρυσός, Άντζελα Δημητρίου και πολλοί άλλοι. 

Ήταν παντρεμένος με την Γιούλη Καρουσάκη και είχε τέσσερα παιδιά, το ένα εκ των οποίων είναι η τραγουδίστρια, Ελένη Καρουσάκη.

Απεβίωσε στις 15 Σεπτεμβρίου 2024, σε ηλικία 80 ετών. Ενταφιάστηκε στο κοιμητήριο Παλαιού Φαλήρου στις 17 Σεπτεμβρίου.

## Δισκογραφία

## Παραπομπές


Κατηγορία:Έλληνες τραγουδιστές
Σιδηροδρομικό δυστύχημα στη σήραγγα Σέβερν

Το **σιδηροδρομικό δυστύχημα στη σήραγγα Σέβερν** (Severn Tunnel) συνέβη στην ομώνυμη σήραγγα στις 7 Δεκεμβρίου 1991. 

Το δρομολόγιο των 08:30 από τον σταθμό Πάντινγκτον του Λονδίνου προς τον Κεντρικό σταθμό του Κάρντιφ, που εξυπηρετούσε ένα InterCity 125 σταμάτησε σε σήμα που ρύθμιζε την είσοδο στη σήραγγα Σέβερν. Όταν τηλεφώνησε στον σηματωρό, σύμφωνα με τον Κανόνα 55, ο μηχανοδηγός ενημερώθηκε για αστοχία σήματος και του δόθηκε η άδεια να προχωρήσει αργά και με προσοχή. Τρία μίλια μέσα στη σήραγγα, το τρένο χτυπήθηκε από πίσω από ένα *σπρίντερ* Κλάσης 155 που ταξίδευε από το Πόρτσμουθ στο Κάρντιφ. 185 επιβάτες τραυματίστηκαν, εκ των οποίων οι πέντε σοβαρά, αλλά κανένας θανάσιμα. 

Επειδή τα κυκλώματα γραμμής ήταν αναξιόπιστα στο ασυνήθιστα υγρό περιβάλλον της σήραγγας (από 10 έως 20 εκατομμύρια γαλόνια νερού αντλούνται την ημέρα), χρησιμοποιήθηκαν αντ' αυτού  εντοπιστές αξόνων . Η επίσημη αναφορά για το δυστύχημα  δεν μπόρεσε να καταλήξει σε ασφαλές συμπέρασμα, αλλά υπέθεσε ότι η αιτία ήταν είτε:

* Ανεξήγητο σφάλμα εκ μέρους του μηχανοδηγού του Sprinter ή:
* Οι τεχνικοί στην αίθουσα ρελέ στη σήραγγα Σέβερν είχαν επαναφέρει τον εντοπιστή εξόνων κατά τη διερεύνηση προηγούμενου σφάλματος αστοχίας σήματος, κι έτσι το σήμα για το Sprinter άλλαξε σε ελεύθερη διέλευση. 

## Παραπομπές


Κατηγορία:Σιδηροδρομικά ατυχήματα και δυστυχήματα
Σιδηροδρομική καταστροφή στο Φιροζαμπάντ

Η **σιδηροδρομική καταστροφή στο Φιροζαμπάντ** συνέβη στις 20 Αυγούστου 1995 κοντά στο Φιροζαμπάντ  (Firozabad) στο τμήμα Δελχί - Κανπούρ της εταιρείας "Northern Railway" της Ινδίας, στις 02:55  όταν ένα επιβατικό τρένο συγκρούστηκε με τρένο που είχε σταματήσει μετά από πρόσκρουση σε μια ασιατική αντιλόπη (nilgai), σκοτώνοντας 358 άτομα  (αν και ορισμένες πηγές υπολογίζουν τους θανάτους σε περισσότερους από 400).  Το ατύχημα συνέβη στην ινδική πολιτεία Ούταρ Πραντές. Και τα δύο τρένα είχαν προορισμό την ινδική πρωτεύουσα, το Νέο Δελχί. Το πρώτο τρένο, το " Kalindi Express " από το Κανπούρ χτύπησε μία "νιλγκάι" αλλά δεν μπόρεσε να προχωρήσει καθώς τα φρένα του υπέστησαν ζημιές. Στη συνέχεια χτυπήθηκε από πίσω με ταχύτητα 70&nbsp;km/h  από το "Purushottam Express" από το Πούρι.  Τρία βαγόνια του "Kalindi express" καταστράφηκαν, η μηχανή και τα μπροστινά δύο βαγόνια του τρένου του Πούρι εκτροχιάστηκαν. Οι περισσότεροι από τους 2.200 επιβάτες στα δύο τρένα κοιμόντουσαν την ώρα του δυστυχήματος. 

## Παραπομπές


## Πηγές
* Τουλάχιστον 250 νεκροί από σιδηροδρομικό δυστύχημα στην Ινδία , σύμφωνα με το CNN .
* Τρένα συγκρούονται στην Ινδία

## Εξωτερικοί σύνδεσμοι
* Το πιο θανατηφόρο σιδηροδρομικό δυστύχημα στο Φιροζαμπάντ που σκότωσε περισσότερους από 300
* Hell on Wheels (Going off the Tracks) του Meenakshi Ganguly από *[[Time|το περιοδικό Time]]*
* Καλίντι Εξπρές
* Purushottam Express
Κατηγορία:Σελίδες με μη επιθεωρημένες μεταφράσεις
Κατηγορία:Σιδηροδρομικά ατυχήματα και δυστυχήματα
Μοχάμεντ μπιν Ζαγέντ Αλ Ναχαγιάν

Ο Σεΐχης **Μοχάμεντ μπιν Ζαγέντ μπιν Σουλτάν Αλ Ναχαγιάν** (Mohamed bin Zayed bin Sultan Al Nahyan,  GCMG (    ; γεννημένος στις 11 Μαρτίου 1961), γνωστός στην καθομιλουμένη με τα αρχικά του ως **MBZ**,  είναι ο τρίτος πρόεδρος των Ηνωμένων Αραβικών Εμιράτων και ο Εμίρης (ηγεμόνας) του Άμπου Ντάμπι. Θεωρείται ως η κινητήρια δύναμη πίσω από την παρεμβατική εξωτερική πολιτική των ΗΑΕ και είναι ηγέτης μιας εκστρατείας κατά των ισλαμιστικών κινημάτων στον αραβικό κόσμο.  

Τον Ιανουάριο του 2014, όταν ο ετεροθαλής αδερφός του Χαλίφα, πρόεδρος των ΗΑΕ και Σεΐχης του Άμπου Ντάμπι, υπέστη εγκεφαλικό, ο Μοχάμεντ έγινε ο *de facto* κυρίαρχος του Άμπου Ντάμπι, ελέγχοντας σχεδόν κάθε πτυχή της χάραξης πολιτικής των ΗΑΕ.  Του ανατέθηκαν οι περισσότερες καθημερινές αποφάσεις του εμιράτου του Άμπου Ντάμπι ως ο διάδοχος του Άμπου Ντάμπι.  Οι ακαδημαϊκοί έχουν χαρακτηρίσει τον Μοχάμεντ ως τον ισχυρό ηγέτη ενός αυταρχικού καθεστώτος.     Το 2019, *[[The New York Times|οι New York Times]]* τον ονόμασαν ως τον πιο ισχυρό Άραβα ηγεμόνα και έναν από τους πιο ισχυρούς άνδρες στη Γη.   Ονομάστηκε επίσης ως ένας από τους 100 ανθρώπους με τη μεγαλύτερη επιρροή του 2019 από το *[[Time]]* .  Μετά τον θάνατο του Σεΐχη Χαλίφα στις 13 Μαΐου 2022, ο Μοχάμεντ έγινε ηγεμόνας του Άμπου Ντάμπι.  Εξελέγη στην προεδρία των Ηνωμένων Αραβικών Εμιράτων την επόμενη μέρα. 

## Παραπομπές


## Εξωτερικοί σύνδεσμοι
* 

Κατηγορία:Σεΐχηδες του Άμπου Ντάμπι
Κατηγορία:Πρόεδροι των Ηνωμένων Αραβικών Εμιράτων
Κατηγορία:Μουσουλμάνοι μονάρχες
Κατηγορία:Ηγέτες εν ενεργεία
Άνω Δρυμώνας Πρέβεζας

Ο **Άνω Δρυμώνας** είναι χωριό της τοπικής κοινότητας Ανωγείου, της δημοτικής ενότητας (τέως δήμου) Ανωγείου, του δήμου Ζηρού, της περιφερειακής ενότητας (τέως νομού) Πρεβέζης, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Νικοπόλεως και Πάργας του νομού Πρέβεζας, στο γεωγραφικό διαμέρισμα Ηπείρου.
## Γεωγραφία
Ο Άνω Δρυμώνας είναι χωριό στο βορειοανατολικό τμήμα του νομού Πρεβέζης, στις νοτιοδυτικές υπώρειες του όρους Ξεροβούνι και στην ανατολική όχθη του Λούρου, σε μέσο σταθμικό υψόμετρο 225. Το χωριό απέχει 63 χλμ. περίπου ΒΑ. της Πρέβεζας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στην κοινότητα Ανωγείου του νομού Πρεβέζης. Με το ΦΕΚ 244Α - 04/12/1997 αποσπάστηκε από την κοινότητα Ανωγείου και προσαρτήθηκε στον δήμο Ανωγείου. Με το ΦΕΚ 87Α - 07/06/2010 αποσπάστηκε από τον δήμο Ανωγείου και προσαρτήθηκε στον δήμο Ζηρού.
## Αξιοθέατα
*Η εκκλησία του Αγίου Νικολάου στο νότιο τμήμα του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr
## Εξωτερικοί σύνδεσμοι
*https://www.youtube.com/watch?v=VvK04bwniLE

Κατηγορία:Δήμος Ζηρού
Δρυμωνας Ανω
Κοινότητα Καστελλίου

Με την ονομασία **Κοινότητα Καστελλίου** αναφέρονται

* Η Κοινότητα Κισσάμου παλαιότερη ονομασία της οποίας ήταν Κοινότητα Καστελλίου.
* Η Κοινότητα Καστελλίου Καινουργίου 
* Η Κοινότητα Καστελλίου Πεδιάδος του δήμου Μινώα Πεδιάδας.
* Η Κοινότητα Καστελλίου Φουρνής
Έρτχεν Κλες φαν Λέιντεν

μικρογραφία|307x307εσ| ''Ο Άγιος Ιερώνυμος στo μελετητήριό του υπό το φως των κεριών'', περίπου. 1520.
**Ο Έρτχεν Κλες φαν Λέιντεν** (Aertgen Claesz. van Leyden**,** Λέιντεν, περ. 1498 &#x2013; Λέιντεν, περ. 1564) ήταν Ολλανδός ζωγράφος του 16ου αιώνα, σχεδιαστής και δημιουργός υαλογραφιών Έργα αυτού του καλλιτέχνη βρίσκονται στο Ρέικσμουζεουμ στο Άμστερνταμ, στο "Stedelijk Museum De Lakenhal" στο Λέιντεν, στο Μητροπολιτικό Μουσείο Τέχνης στη Νέα Υόρκη και στο Μουσείο Thyssen-Bornemisza στη Μαδρίτη.

Σύμφωνα με τον βιογράφο Κάρελ φαν Μάντερ (1604),  ο φαν Λέιντεν ήταν γιος ενός υφαντουργού μάλλινων από το Λέιντεν. Το 1516, έγινε μαθητευόμενος στον ζωγράφο του Λέιντεν Κορνέλις Ένχεμπρεχτς. Ορισμένες πηγές ονομάζουν εσφαλμένα τον Έρτχεν φαν Λέιντεν ως αδελφό του Λούκας φαν Λέιντεν. Στην πραγματικότητα, ο Λούκας ήταν γιος ενός ζωγράφου, του Χούγκο Γιάκομπς .

Τα πρώτα έργα του φαν Λέιντεν επηρεάστηκαν από το στυλ του μέντορά του, Ένχεμπρεχτς., ενώ τα μεταγενέστερα έργα του δείχνουν επιρροές από τους Γιαν φαν Σκόρελ και τον Μάαρτεν φαν Χέιμσκερκ μεταξύ άλλων. Το στυλ του φαν Λέιντεν ήταν πολύ ποικιλόμορφο, καθιστώντας δύσκολο να του αποδοθούν με βεβαιότητα πίνακες. Τα περισσότερα από αυτά τα έργα αποδόθηκαν σε άλλους καλλιτέχνες και μόνο τον 20ο αιώνα του αποδόθηκαν αρκετοί πίνακες, συμπεριλαμβανομένου ενός τρίπτυχου της Υπέρτατης Κρίσης που ανακτήθηκε στη Βαλανσιέν το 1969, και ενός πίνακα που βρίσκεται τώρα στο Ρέικσμουζεουμ, *Η κλήση του Αγίου Αντωνίου*, η οποία είχε αποδοθεί στον Λούκας φαν Λέιντεν μέχρι το 1960.

Σύμφωνα με τα αρχεία της πόλης Λέιντεν, ο Έρτχεν vφαν Λέιντεν έζησε και εργάστηκε στο Λέιντεν από το 1521 έως το 1564. Το 1564, ο Ερτχεν n πνίγηκε στο κανάλι "Vollersgracht" στο Λέιντεν.

Το έργο του Έρτχεν φαν Λέιντεν παρέμεινε περιζήτητο μετά τον θάνατό του. Ο Ρούμπενς είχε έναν από τους πίνακές του. Ο κατάλογος του 1656 με τα υπάρχοντα του Ρέμπραντ περιλαμβάνει επίσης πολλά έργα τουΈρτχεν φαν Λέιντεν.

Το 2009, το Μουσείο *Stedelijk De Lakenhal* στο Λέιντεν αγόρασε ένα τρίπτυχο του φαν Λέιντεν που χρονολογείται περίπου στα 1530. Αυτό το έργο, που απεικονίζει την *Υπέρτατη Κρίση*, θα είναι τμήμα μιας έκθεσης για τον Λούκας βαν Λέιντεν που διοργάνωσε το μουσείο το 2011, μαζί με το Ρέικσμουζεουμ και το Μητροπολιτικό Μουσείο Τέχνης. 

## Δείτε επίσης
Κατάλογος Ολλανδών ζωγράφων

## Παραπομπές


## Πηγές
* Ρέικσμουζεουμ Άμστερνταμ
* The Grove Dictionary of Art
* Εγκυκλοπαίδεια Τέχνης
* Λεξικό τέχνης της Οξφόρδης
* Encyclopédie Larousse

Κατηγορία:Ολλανδοί ζωγράφοι